
2 DR.31.10.2000 

Dato' S. Veerasingam: Tuan Yang di-Pertua, saya ucapkan terima kasih atas 
soalan ini. Tanah juga menjadi satu masalah bagi kementerian saya apabila ingin 
membina pusat-pusat penyayang dan lain-lain bagi aktiviti orang ramai. Jadi, kita telah 
minta supaya menteri besar-menteri besar memberi kerjasama untuk mengenal pasti 
tanah di mana kita dapat membina pusat-pusat penyayang dan pusat-pusat aktiviti bagi 
warga tua, kanak-kanak dan juga bagi orang kurang upaya. 

Baru-baru ini dalam mesyuarat Jawatankuasa Membanteras Masalah Sosial, 
Timbalan Perdana Menteri juga telah memberitahu bahawa di kawasan-kawasan 
bandar ada banyak bangunan yang tidak digunakan. B~ngunan-bangunan ini boleh 
ditukar menjadi tempat-tempat rekreasi bagi remaja-remaja kita dan juga boleh 
digunakan oleh warga tua. Terima kasih. 

2. Datuk Ruhanie bin Haji Ahmad (Parit Sulong) . minta Menteri Dalam 
Negeri menyatakan adakah beliau pemah mendapat maklum balas tentang wujudnya 
pekerja asing Indonesia dan penduduk tetap berasal dari Indonesia yang terlibat dengan 
usaha memburuk-burukkan kerajaan di negara ini. 

Timbalan Menteri Dalam Negeri (Dato' Chor Chee Heung): Tuan Yang 
di-Pertua, setakat ini tidak terdapat bukti menunjukkan pekerja asing dari Indonesia 
dan juga penduduk tetap berasal dari negara tersebut terlibat dengan kegiatan 
memburuk-burukkan kerajaan. Sekian, terima kasih. 

Puan Chong Eng: Terima kasih Tuan Yang di-Pertua. Apakah tindakan 
kementerian terhadap pekerja-pekerja asing wanita yang terlibat dalam prostitutions, 
kerana kita nampak dalam akhbar-akhbar dan di Pulau Pinang rumah-rumah pangsa 
yang didiami oleh pekerja-pekerja wanita asing telah menjadi tempat untuk pemiagaan 
perkhidmatan sexual. Apakah tindakan akan diambil untuk mencegah aktiviti seperti 
ini. 

Dato' Chor Chee Heung: Tuan Yang di-Pertua, seperti kita semua maklum 
pekerja-pekerja asing yang masuk ke negara kita ini secara sah diberikan kemudahan 
dan peluang untuk mencari rezeki ataupun bekerja, maka mereka harus menyedari 
bahawa segala gerak-geri mereka harus mengikut apa yang disyaratkan dalam permit 
yang dikeluarkan kepada mereka. Walau bagaimanapun, memang terdapat juga 
segelintir daripada pekerja-pekerja asing khususnya pekerja asing wanita yang terlibat 
dengan kegiatan-kegiatan maksiat ataupun kegiatan-kegiatan lain yang tidak diingini. 
Pihak kerajaan sentiasa memantau keadaan ini dan jika terdapat mereka terlibat dalam 
kegiatan seperti yang disebutkan oleh Ahli Yang Berhormat, maka mereka akan diusir 
balik ke negara asal mereka. Sekian 

Datuk Ruhanie bin Haji Ahmad: Tuan Yang di-Pertua, bagaimana 
sekiranya terdapat penduduk-penduduk asing yang mempunyai taraf penduduk tetap 
yang membabitkan diri dengan politik pembangkangan di dalam negara. Adakah pihak 
kerajaan akan mengambil tindakan dan menghantar mereka pulang dan menarik balik 
tarafpenduduk tetap mereka? 

Dato' Chor Chee Heung: Terima kasih Yang Berhormat bagi Parit Sulong. 
Dalam jawapan asal saya, saya mengatakan setakat ini memang tidak mempunyai bukti 
bahawa pekerja-pekerja asing ataupun penduduk-penduduk tetap yang berasal dari 
Indonesia ataupun negara lain yang terlibat dalam kegiatan yang memburuk-burukkan 
negara kita ini. Cuma saya hendak beritahu dan menarik perhatian Dewan yang mulia 
ini, cuma sebagai maklumat, pada tahun 1999 adalah seorang pelajar Universiti Islam 
Antarabangsa Malaysia yang berasal dari Indonesia yang didapati terlibat dengan 
secara aktif dalam kegiatan-kegiatan demonstrasi dan lain-lain kegiatan yang dianggap 
tidak sihat. Pelajar tersebut telah pun ditangkap dan diusir ke negara asal iaitu 
Indonesia. 

Untuk makluman Dewan yang mulia ini juga walaupun sehingga kini 
dianggarkan 240,000 warganegara asing yang telah pun diberikan taraf penduduk tetap 
di negara ini, dan mengikut peruntukan undang-undang jika seseorang yang diberikan 



Dato' S. Veerasingam: Tuan Yang di-Pertua, saya ucapkan terima kasih atas soalan ini. Tanah juga menjadi satu masalah bagi kementerian saya apabila ingin membina pusat-pusat penyayang dan lain-lain bagi aktiviti orang ramai. Jadi, kita telah minta supaya menteri besar-menteri besar memberi kerjasama untuk mengenal pasti tanah di mana kita dapat membina pusat-pusat penyayang dan pusat-pusat aktiviti bagi warga tua, kanak-kanak dan juga bagi orang kurang upaya. Baru-baru ini dalam mesyuarat Jawatankuasa Membanteras Masalah Sosial, Timbalan Perdana Menteri juga telah memberitahu bahawa di kawasan-kawasan bandar ada banyak bangunan yang tidak digunakan. B~ngunan-bangunan ini boleh ditukar menjadi tempat-tempat rekreasi bagi remaja-remaja kita dan juga boleh digunakan oleh warga tua. Terima kasih. 2. Datuk Ruhanie bin Haji Ahmad (Parit Sulong) . minta Menteri Dalam Negeri menyatakan adakah beliau pemah mendapat maklum balas tentang wujudnya pekerja asing Indonesia dan penduduk tetap berasal dari Indonesia yang terlibat dengan usaha memburuk-burukkan kerajaan di negara ini. Timbalan Menteri Dalam Negeri (Dato' Chor Chee Heung): Tuan Yang di-Pertua, setakat ini tidak terdapat bukti menunjukkan pekerja asing dari Indonesia dan juga penduduk tetap berasal dari negara tersebut terlibat dengan kegiatan memburuk-burukkan kerajaan. Sekian, terima kasih. Puan Chong Eng: Terima kasih Tuan Yang di-Pertua. Apakah tindakan kementerian terhadap pekerja-pekerja asing wanita yang terlibat dalam prostitutions, kerana kita nampak dalam akhbar-akhbar dan di Pulau Pinang rumah-rumah pangsa yang didiami oleh pekerja-pekerja wanita asing telah menjadi tempat untuk pemiagaan perkhidmatan sexual. Apakah tindakan akan diambil untuk mencegah aktiviti seperti ini. Dato' Chor Chee Heung: Tuan Yang di-Pertua, seperti kita semua maklum pekerja-pekerja asing yang masuk ke negara kita ini secara sah diberikan kemudahan dan peluang untuk mencari rezeki ataupun bekerja, maka mereka harus menyedari bahawa segala gerak-geri mereka harus mengikut apa yang disyaratkan dalam permit yang dikeluarkan kepada mereka. Walau bagaimanapun, memang terdapat juga segelintir daripada pekerja-pekerja asing khususnya pekerja asing wanita yang terlibat dengan kegiatan-kegiatan maksiat ataupun kegiatan-kegiatan lain yang tidak diingini. Pihak kerajaan sentiasa memantau keadaan ini dan jika terdapat mereka terlibat dalam kegiatan seperti yang disebutkan oleh Ahli Yang Berhormat, maka mereka akan diusir balik ke negara asal mereka. Sekian. Datuk Ruhanie bin Haji Ahmad: Tuan Yang di-Pertua, bagaimana sekiranya terdapat penduduk-penduduk asing yang mempunyai taraf penduduk tetap yang membabitkan diri dengan politik pembangkangan di dalam negara. Adakah pihak kerajaan akan mengambil tindakan dan menghantar mereka pulang dan menarik balik tarafpenduduk tetap mereka?. Dato' Chor Chee Heung: Terima kasih Yang Berhormat bagi Parit Sulong. Dalam jawapan asal saya, saya mengatakan setakat ini memang tidak mempunyai bukti bahawa pekerja-pekerja asing ataupun penduduk-penduduk tetap yang berasal dari Indonesia ataupun negara lain yang terlibat dalam kegiatan yang memburuk-burukkan negara kita ini. Cuma saya hendak beritahu dan menarik perhatian Dewan yang mulia ini, cuma sebagai maklumat, pada tahun 1999 adalah seorang pelajar Universiti Islam Antarabangsa Malaysia yang berasal dari Indonesia yang didapati terlibat dengan secara aktif dalam kegiatan-kegiatan demonstrasi dan lain-lain kegiatan yang dianggap tidak sihat. Pelajar tersebut telah pun ditangkap dan diusir ke negara asal iaitu Indonesia. Untuk makluman Dewan yang mulia ini juga walaupun sehingga kini dianggarkan 240,000 warganegara asing yang telah pun diberikan taraf penduduk tetap di negara ini, dan mengikut peruntukan undang-undang jika seseorang yang diberikan.